


Z A P I S N I K
3.  sjednice Vijeća Gradske četvrti Donja Dubrava,
održane 27. rujna 2021.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

[bookmark: _GoBack]Nazočni članovi Vijeća: Majcan Trpimir, Kavur Alin, Atanasoski Petar, Belec Darijen, Bošnjaković Antun, Božić Igor, Božić Mira, Cetinja Mladen, Forgač Ivan, Friganović Adriano, Ivanek Tomislav, Penava Pejčinović Ankica, Tomić Hrvoje i Totić Ivan.
Nazočni pozvani gost: Domagoj Gregorović – načelnik III. Policijske postaje Zagreb-Dubrava
Nazočni članovi VMO: Elizabeta Gegić – predsjednica VMO Novi Retkovec, Ivan Vrgoč – predsjednik VMO Trnava, Anto Ešegović – predsjednik VMO Stari Retkovec, Marko Stipić – predsjednik VMO „Ivan Mažuranić“ i Mario Kolar – predsjednik VMO Čulinec.
Nazočni djelatnici Službe za MS: 
Marija Nakić – voditeljica Područnog odsjeka Donja Dubrava i  
Snježana Pehar – stručni referent za rad tijela mjesne samouprave

Predsjedava Trpimir Majcan, predsjednik Vijeća Gradske četvrti Donja Dubrava.
Predsjednik pozdravlja načelnika III. Policijske postaje Zagreb g. Domagoja Gregorovića i članove VGČ i VMO, utvrđuje da je nazočno svih 15 članova Vijeća te ono može pravovaljano odlučivati. Otvara 3. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 2. sjednice. 
A. Penava Pejčinović smatra da u zapisniku treba uvesti konflikt koji je nastao pri samom kraju sjednice između g. Milana Draženovića i g. Alina Kavura, a učesnici incidenta su trebali dobiti opomenu. Vidjelo se da je g. Kavur vrlo zapaljiva osoba, a g. Draženović se obraćao g. Kavuru podcjenjivački, s visoka i uvredljivo. Traži da se u zapisnik unese da je na kraju sjednice došlo do incidenta na rubu fizičkog obračuna između g. M. Draženovića i g. A. Kavura. Nada se da će se ubuduće g. Kavur moći kontrolirati, a koliko vidi iz prijedloga dopune dnevnog reda koji su članovi Vijeća primili na početku sjednice, g. Draženović se povlači s mjesta člana Vijeća.
Nakon provedenog glasovanja, predsjednik utvrđuje da je sa 11 glasova „za“ i 2 glasa „protiv“ prihvaćen zapisnik 2. sjednice s primjedbom g. A. Penava Pejčinović.

Potom predlaže dopunu dnevnog reda točkama 2., 3., 4., 26. i 27 te pita članove Vijeća imaju li još kakvih prijedloga dopuna dnevnog reda. Budući da drugih prijedloga za dopunu dnevnog reda nije bilo, nakon provedenog glasovanja predsjednik utvrđuje da je prijedlog dopune dnevnog reda jednoglasno prihvaćen te da je jednoglasno usvojen


DNEVNI RED:

1. Informacija o stanju sigurnosti na području Gradske četvrti Donja Dubrava – izvjestitelj načelnik III. Policijske postaje Zagreb 
2. Izvješće o mirovanju mandata članu Vijeća Gradske četvrti Donja Dubrava i početku obnašanja dužnosti zamjenika člana Vijeća
3. Prijedlog zaključka o mirovanju mandata članu Vijeća Gradske četvrti Donja Dubrava i početku obnašanja dužnosti zamjenika člana Vijeća
4. Polaganje prisege člana Vijeća
5. Prijedlog zaključka o prijedlogu izgradnje pješačkog nathodnika preko Ulice kneza Branimira, između Štefanovečke ceste i ulice Resnički put
6. Prijedlog zaključka o prijedlogu postavljanja semafora na spoju Resničkog puta i Vukomerečke ceste
7. Prijedlog zaključka o prijedlogu člana Vijeća Gradske četvrti Donja Dubrava u Savjet za zdravlje
8. Predlaganje kandidata za suce porotnike Općinskog kaznenog suda u Zagrebu – donošenje zaključka 
9. Prijedlog zaključka o davanju mišljenja o Prijedlogu programa za izradu Urbanističkog plana uređenja Trnava III
10. Prijedlog zaključka o postavljanju zaštitnih stupića na Vukomerečkoj cesti ispred pekarne Velebit
11. Uklanjanje boćarske staze s betonskim branicima u Parku Tomislava Ivčića – donošenje zaključka
12. Prijedlog zaključka o prijedlogu postavljanja cestovnih izbočina za smirenje prometa u Valpovačkoj ulici
13. Prijedlog zaključka o prijedlogu postavljanja cestovnih izbočina za smirenje prometa u Južnoj ulici kod k.br. 6 i 7
14. Prijedlog zaključka o prijedlogu ucrtavanja u katastar ulice paralelne s Ulicom jasena, s južne strane k.č.br. 8200/1 k.o.Dubrava (od Aleje ruža do Aleje grabova)
15. Prijedlog zaključka o prijedlogu izrade projektne dokumentacije za izgradnju dodatnih parkirališnih mjesta ispred Područnog vrtića Jabuka, u Ulici badema 14a
16. Prijedlog zaključka o postavljanju zaštitnih stupića u pješačkom dijelu Vinodolske ulice
17. Prijedlog zaključka o prijedlogu iscrtavanja razdjelne linije u Sopničkoj ulici
18. Prijedlog zaključka o prijedlogu dvosmjerne prometne regulacije u dijelu Vratničke ulice
19. Prijedlog zaključka o prijedlogu postavljanja prometnog znaka „slijepa ulica“ u Pehljinskoj ulici
20. Prijedlog zaključka o prijedlogu postavljanja prometnog znaka B41 /pješačka staza/ ili B43 /pješačka i biciklistička staza/ u Vinodolskoj ulici, od spoja s ulicom Dubrava
21. Prijedlog zaključka za iscrtavanje pješačkog prijelaza na spoju Okučanske, Sopničke i Vinodolske ulice 
22. Prijedlog zaključka o zamjeni postojećih cestovnih izbočina u Štefanovečkoj cesti kod k.br. 48
23. Prijedlog zaključka o prijedlogu postavljanja prometnog ogledala nasuprot Rožatske ulice
24. Prijedlog zaključka o prijedlogu postavljanja prometnog ogledala na spoju Malinske ulice i Resničkog puta
25. Prijedlog zaključka o prijedlogu promjene smjera prometovanja u II. Apatinskom odvojku
26. Prijedlog zaključka o prijedlogu izgradnje autobusnog ugibališta i nadstrešnice u Čulinečkoj cesti, kod spoja s ulicom Dubrava, južnije od postojećeg autobusnog stajališta
27. Prijedlog zaključka o prijedlogu postavljanja nadstrešnica na autobusnim stajalištima u Ulici platana i Ulici kneza Branimira
28. Prijedlog zaključka o prijedlogu utroška sredstava s pozicije Uredska oprema i namještaj za nabavu tonera za uređaj Canon i-sensys MF426 dw
29. Donošenje zaključka o davanju mišljenja po članku 86. Statuta Grada Zagreba na:
1. Prijedlog odluke o izmjenama i dopunama Proračuna Grada Zagreba za 2021., prijedloge izmjena i dopuna programa javnih potreba po djelatnostima i izmjene programa radova
1. Prijedlog izmjena Programa građenja komunalne infrastrukture na području Grada Zagreba u 2021.
1. Prijedlog izmjena i dopuna Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2021.
1. Nacrt prijedloga Odluke o izmjenama i dopunama Odluke o nerazvrstanim cestama
1. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina
1. Prijedlog zaključka o davanju suglasnosti za sklapanje ugovora o financiranju uređenja građevinskog zemljišta za izgradnju pristupne prometnice – servisne ceste uz budući objekt Sortirnice, s oborinskom odvodnjom i javnom rasvjetom na dijelovima k.č.br. 135/2, 135/7, 135/8, 138/48, 138/64, 139/2, sve k.o. Žitnjak i dijelu k.č.br. 4971/3 k.o. Resnik
1. Prijedlog zaključka o sklapanju sporazuma o sudjelovanju na obnovi zgrade Kurije Zagrebačkog kaptola (danas Muzej Prigorja)
1. Prijedlog zaključka o sklapanju sporazuma o sudjelovanju na obnovi zgrade Gradskog dramskog kazališta Gavella
1. Prijedlog zaključka o sklapanju sporazuma o sudjelovanju na obnovi zgrade Umjetničkog paviljona u Zagrebu
1. Prijedlog odluke o izmjenama Odluke o prihvaćanju prijenosa osnivačkih prava nad Ustanovom za sveobuhvatnu skrb o pripadnicima 1. gardijske brigade „Tigrovi“ i Jedinice za posebne namjene MUP-a RH Rakitje na Grad Zagreb i obavljanju osnivačkih prava i obveza
30. Pitanja, prijedlozi i obavijesti


Ad 1 - Informacija o stanju sigurnosti na području Gradske četvrti Donja Dubrava – izvjestitelj načelnik III. Policijske postaje Zagreb 
Predsjednik zahvaljuje načelniku III. PP Zagreb na dolasku na sjednicu i daje mu riječ.
D. Gregorović zahvaljuje na pozivu i pozdravlja sve članove Vijeća. Iznosi statističke podatke za Gradsku četvrt Donja Dubrava, napominje da je u padu počinjenje kaznenih djela u odnosu na 2019. i 2020. godin. Najzastupljenija vrsta kaznenih djela na području Donje Dubrave su teške krađe provaljivanjem, a kaznena djela razbojništva su u odnosu na prethodne dvije godine smanjena 7%.Učestaliji prometni prekršaji i teže prometne nesreće događaju se u ulici Dubrava i Ulici kneza Branimira. U Vinodolskoj ulici je veliki problem nepropisnog parkiranja, prijave su svakodnevne i to pokušavaju riješiti u suradnji s prometnim redarstvom. Upozorava da treba povećati svijest o problemu nasilja u obitelji. U posljednje vrijeme imaju dosta postupanja vezano uz taj problem. Apelira na članove Vijeća da se, ukoliko imaju bilo kakve informacije ili saznanja o nasilju u nekoj obitelji, slobodno obrate policiji ili Centru za socijalnu skrb. Također moli da slobodno dojave, ako u kontaktu s građanima dođu do saznanja o kretanju bilo kakvih sumnjivih osoba u ulici ili u zgradi. Napominje da mu se predsjednik Vijeća obratio vezano uz Park T. Ivčića gdje je učestalo narušavanje javnog reda i mira, pijančevanje, buka. Tijekom 2020. bilo je 10 intervencija u tom parku, a tijekom 2021. do danas 7 intervencija. Nastojati će i nadalje pojačano postupati iako je problem nedovoljan broj djelatnika. Radi se koliko god je moguće ali građani nažalost stječu dojam da policije nema tamo gdje treba.
U raspravi i sa svojim pitanjima D. Gregoroviću sudjeluju A. Bošnjaković, A. Kavur, D. Belec, I. Vrgoč, M. Božić, E. Gegić, M. Stipić i I. Forgač.

Ad 2 - Izvješće o mirovanju mandata članu Vijeća Gradske četvrti Donja Dubrava i početku obnašanja dužnosti zamjenika člana Vijeća
Predsjednik utvrđuje da je član Vijeća Milan Draženović predao izjavu o stavljanju mandata u mirovanje iz osobnih razloga, a stranka je predložila Hrvoja Tomića. Poziva predsjednika Mandatnog povjerenstva Tomislava Ivaneka da pročita Izvješće.
T. Ivanek čita Izvješće o mirovanju mandata članu Vijeća Gradske četvrti Donja Dubrava i početku obnašanja dužnosti zamjenika člana Vijeća.

Ad 3 - Prijedlog zaključka o mirovanju mandata članu Vijeća Gradske četvrti Donja Dubrava i početku obnašanja dužnosti zamjenika člana Vijeća
Predsjednik predlaže primanje na znanje Izvješća Mandatnog povjerenstva i donošenje Zaključka o mirovanju mandata članu Vijeća i početku obnašanja dužnosti zamjenika člana. Daje na glasovanje Prijedlog zaključka te nakon provedenog glasovanja utvrđuje da je jednoglasno donesen

ZAKLJUČAK
o mirovanju mandata članu Vijeća Gradske četvrti
Donja Dubrava i početku obnašanja dužnosti zamjenika člana Vijeća

0. Prima se na znanje Izvješće Mandatnog povjerenstva o mirovanju mandata članu Vijeća Gradske četvrti Donja Dubrava i početku obnašanja dužnosti zamjenika člana Vijeća.
0. Dana 23. rujna 2021. započinje mirovanje mandata iz osobnih razloga članu Vijeća Milanu Draženoviću.
0. Dana 23. rujna 2021. Hrvoje Tomić započinje s obnašanjem dužnosti zamjenika člana Vijeća.
0. Ovaj će zaključak biti objavljen u Službenom glasniku Grada Zagreba.


Ad 4 - Polaganje prisege člana Vijeća
Predsjednik poziva H. Tomića položi prisegu. Čita tekst prisege.
H. Tomić priseže i potpisuje tekst prisege.


Ad 5 - Prijedlog zaključka o prijedlogu izgradnje pješačkog nathodnika preko Ulice kneza Branimira, između Štefanovečke ceste i ulice Resnički put
Predsjednik utvrđuje da je prijedlog došao od potpredsjednika Vijeća kojeg moli da iznese obrazloženje.
A. Kavur obrazlaže svoj prijedlog uz napomenu da je kontaktirao i HŽ.
A. Penava Pejčinović slaže se da navedeni problem treba rješavati i nada se da će to u narednom razdoblju biti prioritet Grada. Ima primjedbu da nema dovoljno podataka, smatra da riječ „učestalo“ ne bi trebalo navoditi. Predmetno raskrižje nije problematično, ima semafore. Dio o problematičnosti i nesigurnosti raskrižja trebalo bi izostaviti jer raskrižje sasvim uredno funkcionira.
M. Božić nema ništa protiv ovog prijedloga, ali predlaže da se održi jedna tematska sjednica sa stručnim ljudima i predstavnicima HŽ-a.
A. Kavur napominje da je statističke podatke zadnjih 15 godina dobio tek danas.
I. Totić smatra da treba ići u pravcu postavljanja zaštitnih ograda na predmetnom pružnom prijelazu što je prije ostvarivo i realno.
N. Horvatić podržava prijedlog da se održi tematska sjednica, tu je potrebna pomoć struke.
A. Penava Pejčinović predlaže da se izostavi „velika opasnost za pješake“ i „nesreće sa smrtnim ishodima“ ili da se navedu točni podaci koliko nesreća sa smrtnim ishodima, koliko je bilo nesreća.
U daljnjoj raspravi sudjeluju A. Bošnjaković, H. Tomić i A. Kavur.
Po završetku rasprave predsjednik daje na glasovanje Prijedlog zaključka koji su članovi Vijeća primili uz poziv te nakon provedenog glasovanja utvrđuje da uz 6 glasova „za“, 6 „protiv“ i 3 „suzdržana“ glasa Prijedlog zaključka nije prihvaćen.
S prijedlogom M. Božić o održavanju tematske sjednice s predstavnicima HŽ-a i nadležnog Gradskog ureda suglasni su svi članovi Vijeća.

Ad 6 - Prijedlog zaključka o prijedlogu postavljanja semafora na spoju Resničkog puta i Vukomerečke ceste
Predsjednik daje riječ potpredsjedniku Vijeća koji je predložio postavljanje semafora na predmetnoj lokaciji.
A. Kavur obrazlaže svoj prijedlog.
I. Forgač ističe kako tamo nikada nije vidio gužvu i nije čekao više od tri minute. Smatra da bi trebalo pozvati prometne stručnjake da utvrde je li semafor tamo potreban. Mišljenja je da bi se postavljanjem semafora smanjila prometna protočnost.
U daljnjoj raspravi sudjeluju I. Totić, A. Bošnjaković, M. Božić i A. Penava Pejčinović.
Po završetku rasprave predsjednik daje na glasovanje Prijedlog zaključka koji su članovi Vijeća primili uz poziv te nakon provedenog glasovanja utvrđuje da uz 1 glas „za“, 13 glasova „protiv“ i 1 „suzdržanim“ glasom Prijedlog zaključka nije usvojen.

Ad 7 - Prijedlog zaključka o prijedlogu člana Vijeća Gradske četvrti Donja Dubrava u Savjet za zdravlje
Predsjednik napominje da je Gradski ured za zdravstvo zatražio da Vijeće predloži svog predstavnika u Savjet za zdravlje. Smatra da bi A. Friganović, kao jedini zdravstveni djelatnik u Vijeću, bio primjeren izbor za člana Savjeta za zdravlje. 
Bez rasprave Vijeće jednoglasno donosi

Z A K L J U Č A K
o prijedlogu člana Vijeća Gradske četvrti 
Donja Dubrava u Savjet za zdravlje

1. Vijeće Gradske četvrti Donja Dubrava predlaže u Savjet za zdravlje člana Vijeća:
dr.sc. Adriano Friganović, dipl.med.techn.
2. Ovaj se Zaključak dostavlja Gradskom uredu za zdravstvo.


Ad 8 - Predlaganje kandidata za suce porotnike Općinskog kaznenog suda u Zagrebu – donošenje zaključka 
Predsjednik otvara raspravu. Bez rasprave Vijeće jednoglasno donosi 

Z A K L J U Č A K
o prijedlogu kandidata za suce porotnike
Općinskog kaznenog suda u Zagrebu

             I.  Vijeće Gradske četvrti Donja Dubrava za suca porotnika Općinskog kaznenog suda u Zagrebu predlaže Petru Antolić.

	II.  Za suce porotnike za mladež Vijeće predlaže: 
                 1. Marinu Majić
                 2. Gordanu Ljubičić

            III. Ovaj Zaključak dostavlja se Odboru za izbor i imenovanja Gradske skupštine Grada Zagreba.


Ad 9 - Prijedlog zaključka o davanju mišljenja o Prijedlogu programa za izradu Urbanističkog plana uređenja Trnava III
Predsjednik otvara raspravu. 
U raspravi sudjeluju M. Božić, H. Tomić, D. Belec i predsjednik.
Po završetku rasprave Vijeće jednoglasno donosi

Z A K L J U Č A K 
o davanju mišljenja o Prijedlogu programa za 
izradu Urbanističkog plana uređenja Trnava III

1. Vijeće, temeljem mišljenja Vijeća Mjesnog odbora Resnički gaj, smatra prihvatljivim Prijedlog programa za izradu Urbanističkog plana uređenja Trnava III, nema primjedbi te daje pozitivno mišljenje na isti.
1. Ovaj Zaključak dostavlja se Gradskom uredu za strategijsko planiranje i razvoj Grada.

Ad 10 - Prijedlog zaključka o postavljanju zaštitnih stupića na Vukomerečkoj cesti ispred pekarne Velebit
Predsjednik utvrđuje da je prijedlog za postavljanje zaštitnih stupića na predmetnoj lokaciji dao potpredsjednik Vijeća kojem daje riječ da obrazloži prijedlog.
A. Kavur pojašnjava svoj prijedlog.
A. Bošnjaković smatra da je nužno ubrzanje prometa u Vukomerečkoj cesti i podržava prijedlog.
I. Forgač ne vidi potrebu postavljanja stupića, tamo je isprekidana crta na kolniku.
U daljnjoj raspravi sudjeluju M. Tomić, I. Totić i A. Kavur.
Po završetku rasprave predsjednik daje na glasovanje Prijedlog zaključka te utvrđuje da sa 2 glasa „za“, 12 glasova „protiv“ i 1 „suzdržanim“ glasom Prijedlog nije usvojen


Ad 11 - Uklanjanje boćarske staze s betonskim branicima u Parku Tomislava Ivčića – donošenje zaključka
Predsjednik daje riječ potpredsjedniku Vijeća kao predlagatelju točke dnevnog reda.
A. Kavur napominje da je boćarska staza velikim dijelom u Parku T. Ivčića te predlaže da se ukloni jer je nezakonito izgrađena te da se uklone klupe kako se tamo ne bi okupljale problematične osobe.
M. Cetinja ističe da je za sigurnost, odnosno remećenje javnog reda i mira nadležna policija, za smeće u koševima Zrinjevac, a kao bivši sportaš zalaže se za to da se građani bave sportskim aktivnostima i druže, a ne da se sportska infrastruktura uništava.
A. Kavur utvrđuje da je Udruga boćara sagradila ilegalni WC, ali će uskoro dobiti rješenje za njegovo uklanjanje budući da je komunalni redar utvrdio da je WC bespravno napravljen. 
A. Penava Pejčinović nije za uklanjanje sportskih sadržaja već smatra da bi ih još trebalo nadopunjavati.
M. Nakić napominje članovima Vijeća da za objekt Mjesne samouprave Trnava, park i boćalište postoji građevinska dozvola, a kompletna dokumentacija je u sjedištu Gradske četvrti.
M. Božić ne vidi razlog da se boćarska staza ruši ako postoji građevinska dozvola, a Boćarski klub je očito bio prinuđen nelegalno napraviti WC. Zalaže se da im se napravi sanitarni čvor.
H. Tomić i N. Horvatić također su protiv uklanjanja sportskih sadržaja i klupa.
I. Forgač ističe kako je činjenica da tamo ima neželjenih ponašanja što ne smatra razlogom za uklanjanje boćališta i klupa. Jedini način sprječavanja takvog ponašanja je veća uključenost policije i komunalnog redarstva.
U daljnjoj raspravi sudjeluju A. Bošnjaković, A. Friganović, predsjednik Vijeća i A. Penava Pejčinović. 
Predsjednik po završetku rasprave daje na glasovanje prijedlog A. Kavura za uklanjanje boćarske staze u Parku T. Ivčića. Nakon provedenog glasovanja utvrđuje da uz 1 glas „za“, 13 glasova „protiv“ i 1 „suzdržanim“ glasom, prijedlog nije usvojen.
Predlaže da Vijeće Mjesnog odbora Trnava održi sastanak s Boćarskim klubom i upozori ih na održavanje čistoće i reda na boćalištu.
A. Kavur uz ispriku napušta sjednicu.


Ad 12 - Prijedlog zaključka o prijedlogu postavljanja cestovnih izbočina za smirenje prometa u Valpovačkoj ulici
Predsjednik otvara raspravu.
H. Tomić predlaže novu proceduru s ponovljenim anketnim listićima svih stanovnika jer na njima piše „ukoliko se ne izjasne svi stanovnici u ulici“, a prema priloženim materijalima vidi se da se nisu izjasnili svi stanovnici.
N. Horvatić ističe da se u ovakvim situacijama u prošlom sazivu Vijeća uvijek tražila suglasnost samo onih građana ispred čijih se objekata predlagalo postavljanje izbočina i nekoliko okolnih kuća.
Predsjednik daje na glasovanje prijedlog H. Tomića te nakon provedenog glasovanja utvrđuje da sa 2 glasa „za“ i 12 glasova „protiv“ prijedlog nije prihvaćen.
Potom daje na glasovanje Prijedlog zaključka te nakon provedenog glasovanja utvrđuje da je jednoglasno usvojen

Z A K LJ U Č A K
o prijedlogu  postavljanja cestovnih izbočina za
smirenje prometa u Valpovačkoj ulici kod k.br. 10
 
1. Razmotren je Zaključak Vijeća Mjesnog odbora „Ivan Mažuranić“, usvojen na 3. sjednici, 23. kolovoza 2021., kojim se, temeljem zahtjeva građana, predlaže postavljanje cestovnih izbočina za smirenje prometa u Valpovačkoj ulici kod k.br. 10.
1. Vijeće, temeljem prethodno utvrđenog mišljenja Vijeća Mjesnog odbora „Ivan Mažuranić“ i po provedenom anketiranju građana, postavljanje cestovnih izbočina za smirenje prometa na lokaciji navedenoj pod točkom 1. smatra opravdanim te se nadležnom Gradskom uredu predlaže da po obavljenom očevidu utvrdi opravdanost zahtjeva i donese odgovarajuće rješenje.
1. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.

Ad 13 - Prijedlog zaključka o prijedlogu postavljanja cestovnih izbočina za smirenje prometa u Južnoj ulici kod k.br. 6 i 7
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K LJ U Č A K
o prijedlogu  postavljanja cestovnih izbočina
za smirenje prometa u Južnoj ulici kod k.br. 6 i 7

1. Razmotren je Zaključak Vijeća Mjesnog odbora Novi Retkovec, usvojen na 3. sjednici, 16. kolovoza 2021., kojim se, temeljem zahtjeva građana, predlaže postavljanje cestovnih izbočina za smirenje prometa u Južnoj ulici kod k.br. 6 i 7.
2. Vijeće, temeljem prethodno utvrđenog mišljenja Vijeća Mjesnog odbora Novi Retkovec i po provedenom anketiranju građana, postavljanje umjetnih izbočina za smirenje prometa na lokaciji navedenoj pod točkom 1. smatra opravdanim te se nadležnom Gradskom uredu predlaže da po obavljenom očevidu utvrdi opravdanost zahtjeva i donese odgovarajuće rješenje.
3. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.

Ad 14 - Prijedlog zaključka o prijedlogu ucrtavanja u katastar ulice paralelne s Ulicom jasena, s južne strane k.č.br. 8200/1 k.o.Dubrava (od Aleje ruža do Aleje grabova)
Predsjednik otvara raspravu o Prijedlogu zaključka.
M. Božić napominje da je takav Zaključak za ucrtavanje predmetne ulice već bio donesen u prošlom sazivu Vijeća. 
M. Nakić utvrđuje da je prethodni saziv Vijeća u studenom 2020. donio Zaključak kojim je zatraženo ucrtavanje u katastar od Aleje ruža do k.br. 21c, a sada Vijeće Mjesnog odbora Novi Retkovec predlaže ucrtavanje ulice ne samo do 21c već do kraja, odnosno do Aleje grabova.
Predsjednik po završetku rasprave daje na glasovanje Prijedlog zaključka, te po provedenom glasovanju utvrđuje da je jednoglasno usvojen

ZAKLJUČAK
o prijedlogu ucrtavanja u katastar ulice paralelne s Ulicom jasena, 
s južne strane k.č.br. 8200/1 k.o. Dubrava (od Aleje ruža do Aleje grabova)

1. Vijeće, temeljem Zaključka Vijeća Mjesnog odbora Novi Retkovec, predlaže ucrtavanje u katastar ulice na južnom dijelu k.č.br. 8200/1 k.o. Dubrava, paralelne s Ulicom jasena, od Aleje ruža do kraja, odnosno do Aleje grabova.
1. Prijedlog Vijeća Mjesnog odbora Novi Retkovec smatra se opravdanim budući da u naravi ulica postoji dugi niz godina i predstavlja jedini kolni pristup stambenim objektima na adresi Ulica jasena od k.br. 11c do k.br.29d kao i parku Sitnice.
1. Ovaj se zaključak dostavlja Gradskom uredu za katastar i geodetske poslove  na daljnje postupanje.


Ad 15 - Prijedlog zaključka o prijedlogu izrade projektne dokumentacije za izgradnju dodatnih parkirališnih mjesta ispred Područnog vrtića Jabuka, u Ulici badema 14a
Predsjednik otvara raspravu.
M. Božić pita gdje bi se to u Čulincu proširilo parkiralište, a nema raspoloživog zemljišta. Osim toga zahtjev za gradnju parkirališta je trebala podnijeti odgovorna osoba u Dječjem vrtiću.
M. Kolar, predsjednik VMO Čulinec ističe kako sada postoje samo četiri parkirališna mjesta što nije dovoljno, a postoji mogućnost proširenja za još šest mjesta, četiri s jedne strane i 2 s druge strane postojećeg parkirališta.
H. Tomić napominje da je tamo kolni ulaz u vrtić i nema mogućnosti gradnje dodatnih parkirališta. Radi se i o vijeku trajanja tog vrtića koje je davno isteklo, a osim toga ravnateljica nije zatražila proširenje parkirališta.
Po završetku rasprave i nakon provedenog glasovanja, predsjednik utvrđuje da je uz 12 glasova „za“ i 2 glasa „protiv“ usvojen

Z A K LJ U Č A K
o prijedlogu izrade projektne dokumentacije za izgradnju dodatnih parkirališnih
mjesta ispred Područnog vrtića Jabuka, u Ulici badema 14a

1. Vijeće predlaže nadležnom Gradskom uredu izradu projektne dokumentacije za izgradnju dodatnih parkirališnih mjesta na k.č.br 580/96 k.o. Resnik u Ulici badema 14a, za potrebe građana  i korisnike Područnog vrtića Jabuka.
1. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 16 - Prijedlog zaključka o postavljanju zaštitnih stupića u pješačkom dijelu Vinodolske ulice
Predsjednik otvara raspravu.
A. Bošnjaković slaže se sa postavljanjem stupića sve do objekta mjesne samouprave, ali smatra da bi postavljanje stupića na početku Vinodolske, od spoja s ulicom Dubrava, bilo nepovoljno za poslovne subjekte kojima bi pao promet.
N. Horvatić smatra da bi postavljanje stupića moglo stvoriti problem zbog nemogućnosti pristupa vatrogasnih vozila.
M. Božić također postavlja pitanje ulaza vatrogasnih vozila.
A. Penava Pejčinović predlaže da se o tome zatraži mišljenje vatrogasaca.
Predsjednik zaključuje raspravu i predlaže da se Zaključkom predloži nadležnom Gradskom uredu da prilikom utvrđivanja opravdanosti zahtjeva razmotri potrebu pristupa vozila hitne pomoći i vatrogasnih vozila. Nakon provedenog glasovanja utvrđuje da je jednoglasno usvojen

Z A K L J U Č A K 
o prijedlogu postavljanja zaštitnih stupića 
u pješačkom dijelu Vinodolske ulice

1. Razmotren je Zaključak Vijeća Mjesnog odbora „30. svibnja 1990.“ kojim se predlaže postavljanje zaštitnih stupića na dijelu kolnika označenog žutom linijom za kretanje pješaka u Vinodolskoj ulici, od spoja s ulicom Dubrava prema jugu, odnosno adekvatno osiguranje pješačke zone.
2. Nadležnom Gradskom uredu predlaže se da, uvažavajući potrebu pristupa vozila hitne pomoći i vatrogasnih vozila, izvrši očevid, utvrdi opravdanost zahtjeva, donese pripadajuće rješenje i Vijeće obavijesti o učinjenom.
3. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 17 - Prijedlog zaključka o prijedlogu iscrtavanja razdjelne linije u Sopničkoj ulici
Predsjednik smatra da je ulica preuska sa parkiranim vozilima, ali predlaže da se ipak zatraži mišljenje struke. Otvara raspravu.
Bez rasprave Vijeće jednoglasno donosi

Z A K L J U Č A K 
o prijedlogu iscrtavanja razdjelne linije u Sopničkoj ulici

1. Razmotren je Zaključak Vijeća Mjesnog odbora „30. svibnja 1990.“ kojim se predlaže iscrtavanje razdjelne linije na kolniku Sopničke ulice.
2. Prijedlog se smatra opravdanim te se nadležnom Gradskom uredu predlaže da izvrši očevid, utvrdi opravdanost zahtjeva, donese pripadajuće rješenje i Vijeće obavijesti o učinjenom.
3. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 18 - Prijedlog zaključka o prijedlogu dvosmjerne prometne regulacije u dijelu Vratničke ulice
Predsjednik otvara raspravu uz napomenu da Mjesni odbor predlaže dvosmjernu regulaciju u širem dijelu Vratničke ulice.
Bez rasprave vijeće jednoglasno donosi

Z A K L J U Č A K 
o prijedlogu dvosmjerne prometne regulacije 
u dijelu Vratničke ulice

1. Razmotren je Zaključak Vijeća Mjesnog odbora „30. svibnja 1990.“ kojim se predlaže uvođenje dvosmjerne regulacije prometa u Vratničkoj ulici, od Osječke ulice do ulice II. Belišćanski odvojak. 
2. Prijedlog se smatra opravdanim te se nadležnom Gradskom uredu predlaže da izvrši očevid, utvrdi opravdanost zahtjeva, donese pripadajuće rješenje i Vijeće obavijesti o učinjenom.
3. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 19 - Prijedlog zaključka o prijedlogu postavljanja prometnog znaka „slijepa ulica“ u Pehljinskoj ulici
Predsjednik otvara raspravu. Bez rasprave vijeće jednoglasno donosi

Z A K L J U Č A K 
o prijedlogu postavljanja prometnog znaka
„slijepa ulica“ u Pehljinskoj ulici

1. Razmotren je Zaključak Vijeća Mjesnog odbora „30. svibnja 1990.“ kojim se predlaže postavljanje prometnog znaka „slijepa ulica“ u Pehljinskoj ulici.
2. Prijedlog se smatra opravdanim te se nadležnom Gradskom uredu predlaže da izvrši očevid, utvrdi opravdanost zahtjeva, donese pripadajuće rješenje i Vijeće obavijesti o učinjenom.
3. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 20 - Prijedlog zaključka o prijedlogu postavljanja prometnog znaka B41 /pješačka staza/ ili B43 /pješačka i biciklistička staza/ u Vinodolskoj ulici, od spoja s ulicom Dubrava
Predsjednik otvara raspravu.
H. Tomić napominje da se tu ne može tražiti prometni znak za biciklističku stazu jer ona nije ucrtana, označen je samo pješački dio. Za biciklističku stazu potrebna je građevinska dozvola.
A. Bošnjaković ističe da na ulazu u Vinodolsku već postoje tri znaka za pješačku stazu.
Predsjednik predlaže da se Prijedlog zaključka dopuni konstatacijom da znak za pješačku stazu već postoji, a da biciklističke staze nema zbog čega se prometni znak za biciklističku stazu ne može postaviti te da se Vijeću Mjesnog odbora „30. svibnja 1990.“ predloži ponovno razmatranje predmetne problematike i da zatraže izradu projekta biciklističke staze. Nakon provedenog glasovanja, utvrđuje da je jednoglasno usvojen

Z A K L J U Č A K 
o prijedlogu postavljanja prometnog znaka B41 /pješačka staza/ ili
B43 /pješačka i biciklistička staza/ u Vinodolskoj ulici, od spoja s ulicom Dubrava

1. Razmotren je Zaključak Vijeća Mjesnog odbora „30. svibnja 1990.“ kojim se predlaže postavljanje prometnog znaka B41 /pješačka staza/ ili B43 /pješačka i biciklistička staza/ u Vinodolskoj ulici, od spoja s ulicom Dubrava.
2. Vijeće je utvrdilo da na ulazu u Vinodolsku ulicu iz Ulice Dubrava već postoji prometni znak za pješačku stazu, a biciklističke staze u Vinodolskoj ulici nema zbog čega se prometni znak za biciklističku stazu ne može postaviti.
3. Vijeću Mjesnog odbora „30. svibnja 1990.“ predlaže se ponovno razmatranje predmetne problematike i zatražiti izradu projekta za biciklističku stazu u Vinodolskoj ulici.
4. Ovaj Zaključak dostavlja se Vijeću Mjesnog odbora „30. svibnja 1990.“ na daljnje postupanje.


Ad 21 - Prijedlog zaključka za iscrtavanje pješačkog prijelaza na spoju Okučanske, Sopničke i Vinodolske ulice 
Predsjednik otvara raspravu. Bez rasprave vijeće jednoglasno donosi

Z A K L J U Č A K 
o prijedlogu iscrtavanja pješačkog prijelaza na spoju
Okučanske, Sopničke i Vinodolske ulice

1. Razmotren je Zaključak Vijeća Mjesnog odbora „30. svibnja 1990.“ kojim se predlaže iscrtavanje pješačkog prijelaza na spoju Okučanske, Sopničke i Vinodolske ulice.
2. Prijedlog se, zbog sigurnosti pješaka, smatra opravdanim te se nadležnom Gradskom uredu predlaže da izvrši očevid, utvrdi opravdanost zahtjeva, donese pripadajuće rješenje i Vijeće obavijesti o učinjenom.
3. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 22 - Prijedlog zaključka o zamjeni postojećih cestovnih izbočina u Štefanovečkoj cesti kod k.br. 48
Predsjednik otvara raspravu. Bez rasprave vijeće jednoglasno donosi

Z A K L J U Č A K 
o prijedlogu zamjene postojećih cestovnih izbočina
za smirenje prometa u Štefanovečkoj cesti kod k.br. 48


1. Razmotren je Zaključak Vijeća Mjesnog odbora Donja Dubrava, usvojen na 3. sjednici, 23. kolovoza 2021. kojim se, temeljem zamolbe građana Štefanovečke c., predlaže zamjena postojećih cestovnih izbočina za smirenje prometa u Štefanovečkoj cesti kod k.br. 48 novijima, tzv. „uzdignutim plohama“.
2. Vijeće zamolbu za zamjenu postojećih cestovnih izbočina na lokaciji navedenoj pod točkom 1. smatra opravdanom budući da postojeće cestovne izbočine proizvode velike vibracije i stvaraju buku. Nadležnom Gradskom uredu predlaže se da izvrši očevid, utvrdi opravdanost zahtjeva, donese pripadajuće rješenje i Vijeće obavijesti o učinjenom.
3. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 23 - Prijedlog zaključka o prijedlogu postavljanja prometnog ogledala nasuprot Rožatske ulice
Predsjednik otvara raspravu. Bez rasprave vijeće jednoglasno donosi

Z A K L J U Č A K 
o prijedlogu postavljanja prometnog ogledala nasuprot Rožatske ulice

1. Razmotren je Zaključak Vijeća Mjesnog odbora Trnava, kojim se predlaže postavljanje prometnog ogledala nasuprot Rožatske ulice. 
2. Prijedlog se, radi poboljšanja sigurnosti odvijanja prometa, smatra opravdanim te se nadležnom Gradskom uredu predlaže da izvrši očevid, utvrdi opravdanost zahtjeva, donese pripadajuće rješenje i Vijeće obavijesti o učinjenom kako bi se postavljanje prometnog ogledala na predmetnoj lokaciji moglo uvrstiti u Plan komunalnih aktivnosti Vijeća Gradske četvrti Donja Dubrava.
3. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 24 - Prijedlog zaključka o prijedlogu postavljanja prometnog ogledala na spoju Malinske ulice i Resničkog puta
Predsjednik otvara raspravu. Bez rasprave vijeće jednoglasno donosi


Z A K L J U Č A K 
o prijedlogu postavljanja prometnog ogledala na spoju Malinske ulice i Resničkog puta

1. Razmotren je Zaključak Vijeća Mjesnog odbora Trnava, kojim se predlaže postavljanje prometnog ogledala na spoju Malinske ulice i Resničkog puta.
2. Prijedlog se, radi poboljšanja sigurnosti odvijanja prometa, smatra opravdanim te se nadležnom Gradskom uredu predlaže da izvrši očevid, utvrdi opravdanost zahtjeva, donese pripadajuće rješenje i Vijeće obavijesti o učinjenom kako bi se postavljanje prometnog ogledala na predmetnoj lokaciji moglo uvrstiti u Plan komunalnih aktivnosti Vijeća Gradske četvrti Donja Dubrava.
3. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 25 - Prijedlog zaključka o prijedlogu promjene smjera prometovanja u II. Apatinskom odvojku
Predsjednik otvara raspravu. Bez rasprave vijeće jednoglasno donosi

Z A K L J U Č A K 
o prijedlogu promjene smjera prometovanja u II. Apatinskom odvojku

1. Razmotren je Zaključak Vijeća Mjesnog odbora Trnava kojim se, temeljem prijedloga g. Josipa Sabe iz II. Apatinskog odvojka k.br. 12, predlaže promjena jednosmjernog ulaska u II. Apatinski odvojak na način da se ulazi iz smjera Apatinske ulice, a ne kao sada iz Sušačke ulice. 
2. Prijedlog se smatra opravdanim te se nadležnom Gradskom uredu predlaže da izvrši očevid, utvrdi opravdanost zahtjeva, donese pripadajuće rješenje i Vijeće obavijesti o učinjenom.
3. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 26 - Prijedlog zaključka o prijedlogu izgradnje autobusnog ugibališta i nadstrešnice u Čulinečkoj cesti, kod spoja s ulicom Dubrava, južnije od postojećeg autobusnog stajališta
Predsjednik otvara raspravu. 
H. Tomić napominje da nije jasno gdje je to južnije, to može biti i kod Spar-a u Čulinečkoj.
Po završetku rasprave i nakon provedenog glasovanja predsjednik utvrđuje da je uz 12 glasova „za“ i 2 glasa „protiv“ usvojen

Z A K L J U Č A K 
o prijedlogu izgradnje autobusnog ugibališta i nadstrešnice u Čulinečkoj cesti, 
kod spoja s ulicom Dubrava, južnije od postojećeg autobusnog stajališta

1. Razmotren je Zaključak Vijeća Mjesnog odbora Novi Retkovec kojim se predlaže izgradnja autobusnog ugibališta u Čulinečkoj cesti, kod spoja s ulicom Dubrava, desetak metara južnije od postojeće autobusne stanice za autobusne linije 210, 214, 225 i 235. 
2. Postojeća autobusna stanica nema ugibalište, koriste je četiri frekventne autobusne linije, a autobusi za vrijeme ukrcaja i iskrcaja putnika stoje na kolniku i onemogućuju kretanje vozila Čulinečkom cestom prema jugu, što dovodi do prometnih gužvi na raskrižju Čulinečke ceste i ulice Dubrava. Na budućem autobusnom ugibalištu predlaže se i izgradnja nadstrešnice.
3. Prijedlog se smatra opravdanim te se nadležnom Gradskom uredu predlaže da izvrši očevid, utvrdi opravdanost zahtjeva, donese pripadajuće rješenje i Vijeće obavijesti o učinjenom.
4. Skica prijedloga prilaže se ovom zaključku.
5. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 27 - Prijedlog zaključka o prijedlogu postavljanja nadstrešnica na autobusnim stajalištima u Ulici platana i Ulici kneza Branimira
Predsjednik otvara raspravu. Bez rasprave vijeće jednoglasno donosi

Z A K L J U Č A K 
o prijedlogu postavljanja nadstrešnica na autobusnim stajalištima
u Ulici platana i Ulici kneza Branimira 

0. Razmotren je Zaključak Vijeća Mjesnog odbora Novi Retkovec, usvojen na 4. sjednici, 17. rujna 2021., kojim se predlaže postavljanje nadstrešnica na autobusnim stajalištima u Ulici platana i Ulici kneza Branimira zbog velike frekvencije putnika koji koji ih koriste kao ulazne stanice.
0. Prijedlog se smatra opravdanim i postavljanje nadstrešnica nužnim na sljedećim lokacijama:
· stajalište Ulica platana – autobusne linije 210, 214 i 225 u smjeru sjevera
· stajalište Ulica kneza Branimira – Čulinečka c. – autobusna linija 231 u smjeru Borongaja
1. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 28 - Prijedlog zaključka o prijedlogu utroška sredstava s pozicije Uredska oprema i namještaj za nabavu tonera za uređaj Canon i-sensys MF426 dw
Predsjednik obrazlaže potrebu nabavke tonera za uređaj u sjedištu Vijeća Gradske četvrti i otvara raspravu. Bez rasprave vijeće jednoglasno donosi

Z A K L J U Č A K
o prijedlogu utroška sredstava s pozicije Uredska oprema i namještaj
za nabavu tonera za uređaj Canon i-sensys MF426 dw

1. Vijeće Gradske četvrti Donja Dubrava predlaže utrošak sredstava s pozicije 4221 Uredska oprema i namještaj u Financijskom planu Gradske četvrti Donja Dubrava za 2021., na način da se osiguraju sredstva za nabavu tonera za uređaj Canon i-sensys MF426 dw u iznosu od 4.000,00 kn.
1. Ovaj se Zaključak dostavlja Gradskom uredu za mjesnu samoupravu na daljnje postupanje.


Ad 29 - Donošenje zaključka o davanju mišljenja po članku 86. Statuta Grada Zagreba na:
a) Prijedlog odluke o izmjenama i dopunama Proračuna Grada Zagreba za 2021., prijedloge izmjena i dopuna programa javnih potreba po djelatnostima i izmjene programa radova
Predsjednik otvara raspravu o Prijedlogu odluke o izmjenama i dopunama Proračuna. Nema rasprave. Nakon provedenog glasovanja uz 6 glasova „za“, 5 glasova „protiv“ i 3 „suzdržana“ glasa Vijeće većinom glasova donosi

Z A K L J U Č A K
o davanju mišljenju o prijedlogu Odluke o izmjenama i dopunama 
Proračuna Grada Zagreba za 2021.,prijedloge izmjena i dopuna programa javnih potreba po djelatnostima i izmjene programa radova
         
1. Vijeće Gradske četvrti Donja Dubrava razmotrilo je Prijedlog odluke o izmjenama i dopunama  Proračuna Grada Zagreba za 2021., prijedloge izmjena i dopuna programa javnih potreba po djelatnostima i izmjene programa radova, te s istim nije suglasno.
2.  Ovaj će zaključak biti upućen Stručnoj službi gradonačelnika. 


b) Prijedlog izmjena Programa građenja komunalne infrastrukture na području Grada Zagreba u 2021.
Predsjednik otvara raspravu o Prijedlogu izmjena Programa. Nema rasprave. Nakon provedenog glasovanja sa 6 glasova „za“, 6 glasova „protiv“ i 2 „suzdržana“ glasa Vijeće većinom glasova donosi

Z A K L J U Č A K
o davanju mišljenju o Prijedlogu izmjena Programa građenja komunalne infrastrukture
 na području Grada Zagreba u 2021.

1. Vijeće Gradske četvrti Donja Dubrava razmotrilo je Prijedlog izmjena Programa građenja komunalne infrastrukture na području Grada Zagreba u 2021., te s istim nije suglasno.
1. Ovaj će zaključak biti upućen Stručnoj službi gradonačelnika. 


c) Prijedlog izmjena i dopuna Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2021.
Predsjednik otvara raspravu o Prijedlogu izmjena i dopuna Programa. Nema rasprave. Nakon provedenog glasovanja uz 6 glasova „za“, 7 glasova „protiv i 1 „suzdržanim“ glasom Vijeće većinom glasova
Z A K L J U Č A K
o davanju mišljenju o Prijedlogu izmjena i dopuna Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2021.

   1.  Vijeće Gradske četvrti Donja Dubrava razmotrilo je Prijedlog izmjena i dopuna Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2021., te s istim nije suglasno.
           2. Ovaj će zaključak biti upućen Stručnoj službi gradonačelnika. 


d) Nacrt prijedloga Odluke o izmjenama i dopunama Odluke o nerazvrstanim cestama
Predsjednik otvara raspravu o Nacrtu prijedloga Odluke. Nema rasprave. Nakon provedenog glasovanja utvrđuje da je uz 13 glasova „za“ i 1 „suzdržanim“ glasom Vijeće usvojilo

Z A K L J U Č A K
o davanju mišljenju o Nacrtu prijedloga Odluke o izmjenama i dopunama
 Odluke o nerazvrstanim cestama

1. Vijeće Gradske četvrti Donja Dubrava razmotrilo je Nacrt prijedloga Odluke o izmjenama i dopunama Odluke o nerazvrstanim cestama, te na isti nema primjedbi ni prijedloga.
         2. Ovaj će zaključak biti upućen Stručnoj službi gradonačelnika. 


e) Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina
Predsjednik otvara raspravu o Nacrtu prijedloga Odluke. Nema rasprave. Nakon provedenog glasovanja utvrđuje da je Vijeće jednoglasno usvojilo

Z A K L J U Č A K
o davanju mišljenju o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina
1. Vijeće Gradske četvrti Donja Dubrava razmotrilo je Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina,  te na isti nema primjedbi ni prijedloga.
       2. Ovaj će zaključak biti upućen Stručnoj službi gradonačelnika. 

f) Prijedlog zaključka o davanju suglasnosti za sklapanje ugovora o financiranju uređenja građevinskog zemljišta za izgradnju pristupne prometnice – servisne ceste uz budući objekt Sortirnice, s oborinskom odvodnjom i javnom rasvjetom na dijelovima k.č.br. 135/2, 135/7, 135/8, 138/48, 138/64, 139/2, sve k.o. Žitnjak i dijelu k.č.br. 4971/3 k.o. Resnik
Predsjednik otvara raspravu o Prijedlogu zaključka. Nema rasprave. Nakon provedenog glasovanja uz 7 glasova „za“ i 7 glasova „protiv“ Vijeće većinom glasova

Z A K L J U Č A K
o davanju mišljenju o Prijedlogu zaključka o davanju suglasnosti za sklapanje ugovora o financiranju uređenja građevinskog zemljišta za izgradnju pristupne prometnice – servisne ceste uz budući objekt Sortirnice, s  oborinskom odvodnjom i javnom rasvjetom na dijelovima k.č. br. 135/2, 135/7, 135/8, 138/48, 138/64, 139/2, sve k.o. Žitnjak i dijelu 
k.č.br. 4971/3 k.o. Resnik

   1.  Vijeće Gradske četvrti Donja Dubrava razmotrilo je Prijedlog zaključka o davanju suglasnosti za sklapanje ugovora o financiranju uređenja građevinskog zemljišta za izgradnju pristupne prometnice – servisne ceste uz budući objekt Sortirnice, s  oborinskom odvodnjom i javnom rasvjetom na dijelovima k.č. br. 135/2, 135/7, 135/8,  138/48, 138/64, 139/2, sve k.o. Žitnjak i dijelu k.č.br. 4971/3 k.o. Resnik , te s istim nije suglasno.
           2. Ovaj će zaključak biti upućen Stručnoj službi gradonačelnika. 


g) Prijedlog zaključka o sklapanju sporazuma o sudjelovanju na obnovi zgrade Kurije Zagrebačkog kaptola (danas Muzej Prigorja)
Predsjednik otvara raspravu o Prijedlogu zaključka o sklapanju sporazuma. Nema rasprave. Nakon provedenog glasovanja utvrđuje da je uz 12 glasova „za“ i 2 glasa „protiv“ Vijeće usvojilo
Z A K L J U Č A K
o davanju mišljenju o Prijedlogu zaključka o sklapanju sporazuma o sudjelovanju na obnovi zgrade Kurije Zagrebačkog kaptola (danas Muzej Prigorja) 

1. Vijeće Gradske četvrti Donja Dubrava razmotrilo je Prijedlog zaključka o sklapanju   sporazuma na  obnovi zgrade Kurije Zagrebačkog kaptola (danas Muzej Prigorja), te na isti nema primjedbi ni prijedloga.
         2. Ovaj će zaključak biti upućen Stručnoj službi gradonačelnika. 


h) Prijedlog zaključka o sklapanju sporazuma o sudjelovanju na obnovi zgrade Gradskog dramskog kazališta Gavella
Predsjednik otvara raspravu o Prijedlogu zaključka o sklapanju sporazuma… Nema rasprave. Nakon provedenog glasovanja utvrđuje da je Vijeće jednoglasno usvojilo

Z A K L J U Č A K
o davanju mišljenju o Prijedlogu zaključka o sklapanju sporazuma o sudjelovanju na obnovi zgrade Gradskog dramskog kazališta Gavella 

1. Vijeće Gradske četvrti Donja Dubrava razmotrilo je Prijedlog zaključka o sklapanju   sporazuma na  obnovi zgrade Gradskog dramskog kazališta Gavella, te na isti nema primjedbi ni prijedloga.
         2. Ovaj će zaključak biti upućen Stručnoj službi gradonačelnika. 


i) Prijedlog zaključka o sklapanju sporazuma o sudjelovanju na obnovi zgrade Umjetničkog paviljona u Zagrebu
Predsjednik otvara raspravu o Prijedlogu zaključka o sklapanju sporazuma… Nema rasprave. Nakon provedenog glasovanja utvrđuje da je Vijeće jednoglasno usvojilo

Z A K L J U Č A K
o davanju mišljenju o Prijedlogu zaključka o sklapanju sporazuma o sudjelovanju na obnovi zgrade Umjetničkog paviljona u Zagrebu 

1. Vijeće Gradske četvrti Donja Dubrava razmotrilo je Prijedlog zaključka o sklapanju   sporazuma o sudjelovanju na obnovi zgrade Umjetničkog paviljona u Zagrebu, te na isti nema primjedbi ni prijedloga.
         2. Ovaj će zaključak biti upućen Stručnoj službi gradonačelnika. 


j) Prijedlog odluke o izmjenama Odluke o prihvaćanju prijenosa osnivačkih prava nad Ustanovom za sveobuhvatnu skrb o pripadnicima 1. gardijske brigade „Tigrovi“ i Jedinice za posebne namjene MUP-a RH Rakitje na Grad Zagreb i obavljanju osnivačkih prava i obveza
Predsjednik otvara raspravu o Prijedlogu  odluke o izmjenama Odluke… Nema rasprave. Nakon provedenog glasovanja utvrđuje da je Vijeće jednoglasno usvojilo

Z A K L J U Č A K
o davanju mišljenju o Prijedlogu odluke o izmjenama Odluke o prihvaćanju prijenosa osnivačkih prava nad Ustanovom za sveobuhvatnu skrb o pripadnicima 1. gardijske brigade „Tigrovi“ i Jedinice za posebne namjene MUP-a RH Rakitje na Grad Zagreb
 i  obnavljanju osnivačkih prava i obveza

1. Vijeće Gradske četvrti Donja Dubrava razmotrilo je Prijedlog odluke o izmjenama Odluke o prihvaćanju prijenosa osnivačkih prava nad Ustanovom za sveobuhvatnu skrb o pripadnicima 1. gardijske brigade „Tigrovi“ i Jedinice za posebne namjene MUP-a RH Rakitje na Grad Zagreb i  obnavljanju osnivačkih prava i obveza, te na isti nema primjedbi ni prijedloga.
         2. Ovaj će zaključak biti upućen Stručnoj službi gradonačelnika. 

Predsjednik napominje članovima Vijeća da za naredne sjednice sve materijale koji idu na sjednicu Gradske skupštine mogu naći na službenim stranicama Grada Zagreba – www.zagreb.hr , pod „Gradska skupština“ – „sjednice Gradske skupštine“. Moli da ubuduće pregledaju sve na taj način, budući da su neki materijali vrlo opsežni pa ih je otežano slati svima putem e-maila. Iz dnevnog reda sjednica Vijeća biti će vidljivo o kojim prijedlozima zaključaka, odluka ili nacrtima odluka i zaključaka će Vijeće davati  svoje mišljenje.

Ad 30 - Pitanja, prijedlozi i obavijesti
Predsjednik napominje članovima Vijeća da će, vezano uz realizaciju PKA, sve biti poslano e-mailom. Predlaže da se ubuduće svi zaključci VMO-a koje će razmatrati Vijeće Gradske četvrti na svojim sjednicama stave pod jednu točku dnevnog reda (pod a), b)…) s čime su se članovi Vijeća složili.
A. Penava Pejčinović predlaže da se stvari prilikom sastavljanja dnevnog reda grupiraju i logično povezuju, kao npr. na ovoj sjednici zaključci vezani uz Vinodolsku ulicu.
A. Friganović predlaže da se uz svaku točku u dnevnom redu navede tko je predlagatelj.
M. Cetinja informira članove Vijeća o proslavi obilježavanja 30-te godišnjice 145. brigade HV. Smatra da bi Vijeće trebalo dati podrušku manifestaciji i trebalo se uključiti. Zatražili su sredstva za postavljanje šatora u iznosu od 30.000,00 kn.
Predsjednik napominje da Vijeće ne može financijski pomoći, šator se ne može platiti. Potpredsjednik Vijeća je napustio sjednicu i rekao da ide na sastanak Udruge 145. brigade HV.
M. Cetinja napominje da je potpredsjednik Vijeća otišao sa sjednice neopravdano, vjerojatno kao predstavnik Vijeća.
Predsjednik ističe da je to onda teža povreda Poslovnika jer ga nije ovlastio.
M. Božić napominje da je potpredsjednik Vijeća na televiziji Z1 telefonski govorio o projektima za Donju Dubravu. On se ne može pozivati na predsjednika Vijeća, kao član Vijeća ne može istupati u javnim glasilima u ime Vijeća jer nema legitimitet. Predlaže da se izreče javna opomena u ime Vijeća, ujedno i zbog incidenta na prošloj sjednici. Predlaže da se u dnevnom redu navede tko je predlagatelj koje točke dnevnog reda.
Predsjednik napominje da je prošla sjednica naprasno prekinuta pa nije stigao dati opomenu. Utvrđuje, uz suglasnost članova Vijeća, da Vijeće daje punu podršku Udruzi 145. brigade HV.
D. Belec pita što je s vijećničkim iskaznicama, svojevremeno su članovi Vijeća imati besplatan prijevoz ZET-om.
M. Nakić napominje da je besplatan prijevoz za članove Vijeća ukinut 2009. godine, a za sada nema vijećničkih iskaznica, ne dijele se, ta odluka ide na nivou Grada.
Budući da više nije bilo pitanja i prijedloga, predsjednik zaključuje sjednicu u 18,55 sati. 


KLASA: 026-02/21-001/240				
URBROJ: 251-06-11-4-21-12
Zagreb, 27. rujna 2021.

Zapisnik sastavila:
Snježana Pehar
Predsjednik
Vijeća Gradske četvrti
Donja Dubrava
                 Trpimir Majcan, prof.




19

